За какво му е на зам.-министър “Мерцедес”? - Russia Beyond България\nЗа какво му е на зам.-министър “Мерцедес”?\n"Точно толкова глупаво изглежда и заместник-министърът на някоя затънтена република в автомобил за 5 млн. рубли. Нима той не разбира това?"\nКогато бях малък и глупав, аз мислех, че когато стана голям и умен, ще разбирам всичко. Но ето, вече съм на 36 години, а много неща така и не разбирам и едва ли ще ги разбера, дори и да получа още няколко висши образования. На мен например абсолютно не ми е ясно защо хората замърсяват. Защо е по-изгодно да си изхвърлиш фаса от балкона, отколкото да си го загасиш в пепелника, та нали и двете действия изискват приблизително еднакви усилия. И какво удоволствие изпитват тези, които отиват на пикник в най-красивото място и оставят след себе си помийна яма – та те още много пъти ще се завръщат тук. Каква е логиката, или поне изгодата, от такова поведение? Абсолютно никаква.\nПо принцип отдавна разбрах, че човек съвсем не е разумно същество, затова отдавна престанах да се учудвам на това, което не разбирам в неговото поведение. Ето например, защо да се купува на кредит продукцията на АвтоВАЗ, която струва почти толкова, колкото и автомобилите на европейските марки? Ясно е, че разликата в цената бързо се покрива за сметка на ремонта, по-точно – от неговото отсъствие. От патриотични подбуди? Но конкурентите на продукцията от Толиати отдавна също се сглобяват в Русия. И обратното – за какво му е „Мерцедес“ от най-висока класа на някакъв заместник министър. При това не на федерален, а регионален. Или на съветника на президента. Нека даже да е на цяла Русия. Хубаво, съветник е – и какво? Все пак има много други добри коли, които струват значително по-малко. Какво не им достига на Toyota Camry или Skoda Superb? Перчене? Но нали в световната наука отдавна са описани всички ходове на перченето. Ако аз утре отида на работа в костюм за 5000 долара, цялата редакция ще ми се смее. Защото това наистина е смешно – журналист идва на оперативка в костюм на Армани. Точно толкова глупаво изглежда и заместник-министърът на някоя затънтена република в автомобил за 5 млн. рубли. Нима той не разбира това? А сега – голяма крачка встрани.\nОтдавна ме мъчи един въпрос – къде почиват гражданите на Финландия? Защо не пътуват на запой-екскурзии в Турция, Египет, Тунис – поне аз там нито веднъж не съм ги срещал? Както знаем, финландците много обичат да си пийват, те регулярно осъществяват набези до Санкт Петербург, за да дадат там воля на душата и на черния си дроб. Вероятно самият Господ Бог е създал за тях режима all inclusive, за да летят до морето на цели ята – но виж, не летят?!\nМежду другото, за Бог. Едно от нещата, които никога няма да разбера, най-вероятно, са атеистите. Не тези, за които въпросът за наличието или отсъствието на Бог не е от значение по принцип, а хората, които активно вярват във вечната материя, големия взрив и други чудеса, върху които се гради култът към материализма. Многократно съм общувал на тази тема с учени, в това число и с доста именити, и съм чувал от тях удивителни неща. Например за това, че никаква наука никога няма да даде отговор на трите най-важни въпроса на човечеството: за произхода на света, за зараждането на живота и за възникването на разума. Това са неща не просто непознати, а непознаваеми, защото става дума за появата на нещо от нищо – тоест за акт на творение. Странни хора са учените – логически разбират всичко това, но продължават да съчетават в своята глава несъчетаемото – например, тезата за вечната материя и твърдението, че преди Големия взрив във Вселената е имало едно голямо НИЩО. Как така? Ами ето така! Тази колонка би могла да бъде най-голямата в моя живот, защото това, което не разбирам, е значително повече от това, което разбирам. И най-вече, не разбирам хората, които всичко разбират. На мен ми се иска такъв човек да го хвана, да го „закопчая“ за парното, за да не хапе, и дълго да го галя по главата. Защото как може да се живее пълноценно, когато вече няма какво и кого да разбереш. Вие разбирате ли? Аз – не.\nАвторът е колумнист на водещи руски издания


Сделката за активите на ЧЕЗ в България може да се финализира до края на годината\nОчаква се сделката за активите на ЧЕЗ в България да бъде финализирана до края на годината.Срокът за подаването на оферти е до 31 юли, а решението ще бъде взето от централата на компанията в Прага. Това съобщава в. "24 часа", позовавйки се на информация от ЧЕЗ Прага, подадена след запитване от изданието.\n“Можем да потвърдим, че получихме оферти от няколко кандидати и преговаряме с тях. Бихме искали да решим до края на годината”, отговарят от централата на компанията на запитването.\nПо неофициална информация до втория кръг на преговорите са допуснати петима кандидати, които са преставили офурти с най-атрактивни условия: “Приста ойл” на братята Атанас и Пламен Бобокови в консорциум с турската STFA Yatirim; ТЕЦ “Бобов дол”, свързвана с бизнесмена Христо Ковачки; чешката “Енерго-Про”; българските “Инерком груп” и “Фючър енерджи”.\nСпоред друга информация петимата кандидати трябвало да подадат обвързващи оферти до 31 юли. Процесът по набирането на оферти продължава и посочената дата не е вярна, твърди обаче Алице Хоракова от пресцентъра на ЧЕЗ в Прага, пише "24 часа".\nВ първия кръг подадоха оферти 8 кандидати. Сред тях бяха “Минстрой холдинг” на Николай Вълканов и румънската “Електриса”. Спрягаше се и името на инвеститор от Израел, който обаче не бил допуснат. Тогава се говореше, че две от офертите са само за ТЕЦ “Варна”, който също е собственост на ЧЕЗ.\nСлед отсяване на най-добрите предложения се стигнало до финалните пет кандидата.\nМеждувременно от 31 юли “ЧЕЗ Разпределение България” започва изплащането на дивидент на акционерите си. По решение на общото събрание се разпределя цялата печалба на дружеството за 2016 г. и неразпределената от предходни години - общо 48,97 млн. лв. Това прави по 25,40 лв. на акция. 67% от акциите в дружеството са на ЧЕЗ, а останалите 33% са на други акционери.


Скоулс не мисли, че напускането на Погба би било голяма загуба - Футбол свят - Испания - Gong.bg\nЛегендата на Манчестър Юнайтед – Пол Скоулс коментира пред talkSPORT негласното желание на Пол Погба да напусне клуба. Въпреки множеството спекулации по негов адрес през това лято, французинът остана в Манчестър. По думите на англичанина, едно евентуално напускане на полузащитника няма да е голяма загуба за „червените дяволи“.\n„Мисля че е доста очевидно, че иска да си тръгне от клуба. Желаеше да премине в Реал Мадрид това лято, но по някаква причина не се случи. Ако го помолят да остане за година, тогава ще видим какво ще стане, но не мисля че ще е голяма загуба за Юнайтед, ако напусне.\nСпоред бившия халф на 20-кратния шампион на Англия, Погба може да бъде лесно заменен.\n„В крайна сметка формата му не е блестяща през последните 3 години, откакто е там. Убеден съм, че има доста играчи, които могат да поемат отговорност и да свършат работа“, завърши изказването си той.\nРеал Мадрид Манчестър Юнайтед Пол Погба Пол Скоулс


Заради липса на превод България се включи със закъснение в общата поръчка на ЕС - България - Дневник\n16:37, 17 мар 20 , 6818\nКадър от днешното посещение на Бойко Борисов в завод за шиене на медицински облекла във Враца.\nБългария все пак ще участва в обществената поръчка на Европейския съюз за медицински маски и облекла. Това се разбира от съобщение на правителствената информационна служба за разговор между премиера Бойко Борисов и председателят на Европейската комисия Урсула фон дер Лайен.\nВчера "Свободна Европа" съобщи, че България не е поискала да участва в поръчката. По данни на медията вече е приключило набирането на оферти за доставка и в момента те се оценяват преди да се пристъпи към подписване на договорите. Дания, Франция, Финландия, Литва и Португалия са другите страни, които не са заявили, че искат такива средства за защита. Те са за нуждите на всички служби, които имат пряк досег със заразени с новия коронавирус.\n"Във връзка с разпространена информация, че България е отказала да участва в обществената поръчка на ЕС поясняваме, че поради технически причини страната ни не е ратифицирала Рамковото споразумение за съвместно възлагане на обществени поръчки при мерки за медицинско противодействие. За тази цел е необходимо да разполагаме с автентична езикова версия на споразумението на български език, която може да бъде изготвена единствено от преводаческата служба на ЕК. До момента преводът не е готов", пише в съобщението на правителствената пресслужба.\nПо-рано днес, докато проверяваше как върви производственият процес в завод за медицински облекла във Враца, Борисов каза, че България ще се включи в обществената поръчка и като доставчик.\n"Довечера в 6 часа имаме Европейски съвет по интернет. Тече една голяма европейска поръчка, в която България участва. Довечера ще ги питам колегите, защото, ако с този капацитет се работи - 8 хил. до 10 хил. облекла, което казвате, да им изпратим сертификати, да видят, така че може и с производство да се включим в поръчката. Не само да чакаме някъде да се произведат и да се дадат, виждате много компании в света не доставят поръчаните количества", каза Борисов.\nВ разговора си с председателя на ЕК премиерът е изтъкнал, че Министерството на здравеопазването е предложило на Министерския съвет да одобри рамковото споразумение за съвместно възлагане на обществени поръчки и да предложи на Народното събрание да го ратифицира възможно най-бързо.\nДвамата са обсъдили и възможността България да осигури наличност на защитни средства за други държави членки на ЕС, след като задоволи нуждите на българския пазар. Междувременно България е в разговори с трети държави предвид липсата на достатъчна наличност в рамките на целия Европейски съюз за допълнително осигуряване на маски, защитни облекла и респиратори.\n13:19, 26 сеп 21 / Политика 26\n11:00, 26 сеп 21 / Анализи 165\n10:23, 26 сеп 21 / Политика 83\nlordcris 16:42, 17 мар 20 / Неутрално\nНа следващите избори си изберете поне един грамотен.\nDoge 16:41, 17 мар 20 / Неутрално\nЗначи днес Барба Ганьос излъга, че сме се включили! Щото Хамилтъна се беше разбеснял и ни разказваше как ББ ра...\nРейтинг: 1675 16:41, 17 мар 20 Неутрално\nЗначи днес Барба Ганьос излъга, че сме се включили! Щото Хамилтъна се беше разбеснял и ни разказваше как ББ раздавал "шамари с крак". Сега да се извини на ЕК за лъжата. Не били ги превели. Просто усети огромния скандал и сега се опитва да замаже положението.\nРейтинг: 766 16:42, 17 мар 20 Неутрално\nРейтинг: 1675 16:42, 17 мар 20 Неутрално\nЗа тази цел е необходимо да разполагаме с автентична езикова версия на споразумението на български език, която може да бъде изготвена единствено от преводаческата служба на ЕК. До момента преводът не е готов", пише в съобщението на правителствената пресслужба.\nСамо да не се окаже, че пак лъжете и да излезе , че са ви го превели отдавна?\nРейтинг: 2413 16:43, 17 мар 20 Весело\n"поради технически причини страната ни не е ратифицирала Рамковото споразумение за съвместно възлагане на обществени поръчки" - довечера, по Нет-а, ББ ще им обЯсни, а и ще им постне видиата, от които дава заръки, издържани по партийния протокол от соц-а. При нас причините не са технически, те са всякакви и за всичко.\nРейтинг: 1422 16:45, 17 мар 20 Весело\nЕй сега Гешев ще ги вкара всичките в пътя. Ще обвини ЕК в организирана престъпна група и ще поиска екстрадиране на Мария Габриел(горката).\nМоже и да се опита, че го избягаха от ефира напоследък и има да наваксва с PR-а.\n16:48, 17 мар 20\nРейтинг: 1675 16:48, 17 мар 20 Неутрално\nЕто ги двата герберски трола. За назидание:\n12:21, 17 мар 20\nВчера на сульо и пульо им изтекаха "лигите" от това, как не сме участвали... И всичко било напразно...\n12:53, 17 мар 20\nШамар с крак на Баце. С един удар опроверга две опорки на лилаво-червения другариат от вчера.\nПървата, че Баце се е покрил.\nВтората, че България крайно безотгтоворно не участва в поръчката на ЕС за защитни облекла.\nРейтинг: 1422 16:49, 17 мар 20 Весело\n"...изместиха* от ефира" (Гешев)\nРейтинг: 1675 16:49, 17 мар 20 Неутрално\nАми не от правителството усетиха огромния скандал и гаф и сега се "попраавят". Замазват положението. Не било преведено на български, пък сега се включват без да е преведено. как така?\nРейтинг: 735 16:50, 17 мар 20 Неутрално\n"България подаде документи и участва в съвместната обществена поръчка на Европейската комисия за защитно медицинско оборудване - маски, защитни очила, както и за респиратори и сетове за тестване. Това бе една от темите по време на телефонен разговор между премиера Бойко Борисов и председателя на Европейската комисия Урсула фон дер Лайен. Срокът за подаване на документите от държавите членки изтече и в момента ЕК прави оценка на подадената информация и за нуждите на отделните държави за количества. Това съобщиха от правителствената информационна служба."\nТова за сведение на пишещия под името МИХАИЛ СТОЯНОВ и на всички колеги от "Дневнек "!\nРейтинг: 897 16:53, 17 мар 20 Неутрално\nЗабравяте оня с "истината".\nГерберастките клакьори нещо се изпокриха?\nРейтинг: 1281 16:53, 17 мар 20 Неутрално\nАбе тия преводачи гоУеми келемета бе !!!\nРейтинг: 753 16:54, 17 мар 20 Неутрално\nВсе пак Бойко Методиев Борисов е политик с присъда.\nОсъден е за лъжа.\nУточнение - за да започнеш работа в държавната администрация, трябва да имаш чисто свидетелство за съдимост.\nРейтинг: 1422 16:54, 17 мар 20 Весело\nЕй сега Гешев ще ги вкара всичките в пътя. Ще обвини ЕК в организирана престъпна група и ще поиска екстрадиране на Мария Габриел(горката).Може и да се опита, че го избягаха от ефира напоследък и има да наваксва с PR-а. :D\nТук редактора на клавиатурата от "изместиха", го е обърнал на "избягаха" от ефира.\nТова е като "страхува" на Пеевски :D\nРейтинг: 1824 16:56, 17 мар 20 Неутрално\nБраво, много ме успокоиха. Сега вече спокойно ще си мрем, причината я знаем, пълно щастие. А преди лошо, мреш а не знаеш защо.\nИ впрочем въпросче, как така другите имат преводите а нашите нямат? Да не би някоя партийна калинка да не се е обадила където и когато трябва?\nРейтинг: 2051 16:56, 17 мар 20 Неутрално\nКакво ще си не ти удурдисва бе.\nКога съм коментирал някакви европейски поръчки. Аман от красавци. Непочтена работа е вашата.\nАз казвам, че не можем да задоволим България. Частни поръчки не можем за износ като цялата държава производителните той ме намесва в теми дето да безмислени и не съм коментирал.\n16:57, 17 мар 20\nРейтинг: 897 17:01, 17 мар 20 Неутрално\nОпитай се да послъгваш по-малко. Просто е, освен ако не искаш да надминеш ритнитопковеца!\nРейтинг: 753 17:04, 17 мар 20 Любопитно\nДори в момента, когато вече е ясно, че Бълария участва, все още стои заглавието, че не участваме. Много долна манипулация. Всички, вклчително Михаил Стоянов, сме наясно, че много хора четат само заглавията.\n—цитат от коментар 18 на dzenlandia\n"Във връзка с разпространена информация, че България е отказала да участва в обществената поръчка на ЕС поясняваме, че поради технически причини страната ни не е ратифицирала Рамковото споразумение за съвместно възлагане на обществени поръчки при мерки за медицинско противодействие. За тази цел е необходимо да разполагаме с автентична езикова версия на споразумението на български език, която може да бъде изготвена единствено от преводаческата служба на ЕК. До момента преводът не е готов"\n17:06, 17 мар 20\nРейтинг: 840 17:09, 17 мар 20 Неутрално\nТука е големияТ майтап :) значи 1 - нямаме достатъчно за България, ама 2 - ще обезпечим и Европа, след като се договорим с 3 - 3ти страни, т.е Русия и/или Турция (че нали китайските не стават според ведомствените тролове)\nБойко иска обществената поръчка на ЕС да минава през неговия обръч ли? :)\nРейтинг: 326 17:10, 17 мар 20 Неутрално\nНаистина това е много типичен похват за днешните политици в България. Никой от управляващите не е виновен, защото при всички обстоятелства, виновни са единствено и винаги другите. Иначе професионалният похват е много познат, с него най-вече си служат хората завършили симеоновската школа.\nРейтинг: 519 17:11, 17 мар 20 Неутрално\nВсе пак Бойко Методиев Борисов е политик с присъда. Осъден е за лъжа. Уточнение - за да започнеш работа в държавната администрация, трябва да имаш чисто свидетелство за съдимост.\nОсъдиха го за клевета, само че изискването на закона е за престъпления от общ характер, а клеветата не е такова.\nБойко има десетки други постъпки, заради които трябва да бъде изгонен от властта. Няма нужда да му приписваме измислени.\nРейтинг: 3195 17:11, 17 мар 20 Весело\nНе само в доставката на маски ще участваме, и с уроци по слагането им може да се включим\nРейтинг: 1008 17:18, 17 мар 20 Неутрално\nНе разбрах защо се споменават 8-10 хиляди облекла. Само толкова ли ще произведем? За България, пък и за ЕС ще са необходими стотици хиляди. Добре ще е България да участва в поръчката за да има поне полза за фирмите-производителки.\n17:19, 17 мар 20\nРейтинг: 897 17:20, 17 мар 20 Неутрално\nНаправо бацеюгент да одат да ги монтират на място, както се казваше в много стар анекдот.\n17:21, 17 мар 20\n17:23, 17 мар 20\nРейтинг: 1816 17:24, 17 мар 20 Весело\n...... Тея чуват ли са.......... "Заради липса на превод"....... Миии дааааааа.....кой друг да е виновен я?\nРейтинг: 2312 17:24, 17 мар 20 Неутрално\nДокато администрацията се изпокри ,за да не се зарази ,докторите на първа линия ни унищожават системно и поголовно ,никой пациент не ни прости , не дойде със защитни маски или ръкавици , не отложи с 15 дни лекарства ,които повечето имат в запас за години напред , пълна порнография,всички работим без защитни облекла ,пръскаме и дезинфекцираме сами , борим се с чумата ,докато 400000 администрация се е скатала в къщи или на работа ,затворена отвсякъде , а накрая на месеца ще си вземат заслужено паричките за нищо правене ,докато редица медици може да си загубят и живота\n17:25, 17 мар 20\nРейтинг: 1816 17:26, 17 мар 20 Весело\n....... необходимо да разполагаме с автентична езикова версия на споразумението на български език, която може да бъде изготвена единствено от преводаческата служба на ЕК..................!!!!!!\n17:29, 17 мар 20\nРейтинг: 1816 17:29, 17 мар 20 Неутрално\nДо там стигнахме..... да обвиняваме видиш ли ЕК..\n17:30, 17 мар 20\n17:32, 17 мар 20\nРейтинг: 1615 17:35, 17 мар 20 Неутрално\nМалей..... То бива калинки, бива безхаберие...\nГоогле Транслейт доста задобря, да го бяха пуснали там на едно автоматично "препатакане" пак би било по-добре от такава безотговорност.\nПожарната команда се чудя дали дори от маркучи отбира.\nЗащото от управления на държава = определено не!\n17:42, 17 мар 20\nРейтинг: 519 18:00, 17 мар 20 Неутрално\nофтопик, шом Преоважаемиа Мудиратур толко държи да прайм прустутий... ши ги прайм\nНе се ли усещаш, че не досаждаш на модератора, а на останалите читатели? Дреме му на модератора - работното му време си тече.\nРейтинг: 834 18:34, 17 мар 20 Весело\nТрудно се превежда от "европейски" език на български, а след това на банкянски диалект. Трудно и бавно! Те това е положението!\nРейтинг: 834 18:37, 17 мар 20 Весело\n"Ще обвини ЕК в организирана престъпна група и ще поиска екстрадиране на Мария Габриел(горката)."\n'Ма недей тъй . . . тя до вчера палеше олимпийски огньове и тичаше, женицата. Кога да превежда?!\n18:44, 17 мар 20\nРейтинг: 973 18:46, 17 мар 20 Неутрално\nДо коментар 10 от "doroteus":\nДа, Рапон закъснял да подаде документите, но се обадил на Урсула, и двамата се разбрали за Борисов (България) да се направи изключение, по приятелски.\nАбе изгубени в превода.\nЗа уточнение - Баце говорил с Урсула на парле-ву-франсе.\nРейтинг: 7900 19:51, 17 мар 20 Неутрално\nАз разбрах, че ние ще участваме, но ще предлагаме защитни облекла от онези, дето се шият в момента.


Ритуал за изпълнение на желания според полски монах - Tribune.bg\n20 януари, 09:28 / Ивелина Пенчева - астролог, автор на книгите „Астрология на съдбата“ и „Тайнството живот“\nАнджей Чеслав Климишко е полски монах, екстрасенс и лечител, починал през 1980 г. Приживе той придобил слава като всезнаещ старец, на когото поклонници от цял свят идвали да се поклонят, молили са го за лечение, да предсказва бъдещето и да дава съвети. В библиотеките на полските манастири са запазени книгите му с предсказания (например той предсказва аварията в атомната електроцентрала в Чернобил през 1987 г. и опустошителното земетресение в Япония през 2011 г.), както и неговите „добри съвети“ - препоръки за това какво трябва да се прави, за да се постигне желаното. Много известни художници и политици на Полша признали в откровени интервюта, че съветите на вече покойния старец им помогнали да станат богати, успешни и известни.\nРецептата на монаха как да се направи ритуал за изпълнение на желанията на свещ\nТой препоръчва свещите да са закупени от църкви или манастири и най-добре, ако са направени от ръцете на монасите. Това според него е много ефективна техника, която може да помогне да сбъднете мечтите си.\nЗа да проведете ритуала, имате нужда от тънка свещ и свещник, уединено място и маса. По време на церемонията трябва да носите леки и свободни дрехи, разпусната коса. Заемете удобна поза, отпуснете се, запалете свещ и кажете на глас желанието си (то трябва да е положително, не трябва да вреди или да нарушава свободната воля на никого). Гледайки свещта, представяйте си, че вече желанието ви се е сбъднало, представяйте си ярки образи на изпълненото ваше желание, докато свещта изгори. След това заспете мълчаливо. На сутринта можете да изхвърлите остатъците от нагара.\nВ зависимост от вашето желание, трябва да изберете подходящ цвят на свещта. Бяла - за желания, свързани с красота и здраве; жълта - ако мечтаете за щастие и радост; зелена - за желания, свързани с пари и всякакви материални богатства; червена - за любовни желания; синя - ако искате да получите небесна закрила и покровителство, да намерете своя път към Бог и отговори на тревожни въпроси; лилава - за успех и късмет; черна - за привличане на власт и сила. За да увеличите ефективността, можете да правите тази техника седем вечери подред.\nОбърнете внимание на това, което желаете, желанията се изпълняват безусловно, но често малко по-различно, отколкото си представяме. Самата Вселена мъдро ще реши кое решение е най-добро за вас.\nУединете се, така че никой да не пречи на ритуала; не казвайте на никого за това.\nНе можете да изпълнявате магически ритуали, ако не вярвате в тях. Ритуалите се правят с цел решаване на проблема, а не от любопитство.\nПо време на церемонията трябва да се съсредоточите върху желанието си. В никакъв случай не трябва да се шегувате и да се смеете.\nЗабележка: Тъй като няма цветни църковни свещи, бихте могли да си ги боядисате предварително с цветни бои. Друг вариант е да си закупите цветни свещички за новогодишна елха и да ги осветите при някой свещеник. Но може да използвате и чиста църковна свещ.\nЕтикети желания, свещ, църква


транспортни неволи - питане :: BG-Mamma\nтранспортни неволи - питане\n17 юни 2007, 07:40 ч.\nздравейте, дублирам си темата от "дом и семейство" и тук , поради по-голямата посещаемост\n# 1 17 юни 2007, 07:55 ч.\nПотърси познат с микробус, с питане става по-лесно.\n# 2 17 юни 2007, 07:56 ч.\nтози етап го минахме, търсим външен 4овек. затова питам тук.


Публикувано от Katz в 01:32\nOlafVanGeldern 5/10/09 20:08\nАй ши ти и играта... "която с минимални средства създава максимално забавление." Минимални викаш, а? Така ме изнерви ама от инат я изиграх. И пише да съм я минел с по-малко от 600 клика - аве ей...\nKatz 6/10/09 02:45\nМинимални от страна на създателите имах предвид -- визия, звук и т.н. Инак с времето започнах да стигам до звездичките с 50-ина клика, ама тях още не мога да мина.


07 фев 2018 | 08:10 1230\nАзиатските акции изтриха част от спечеленото по-рано през деня, след като инвеститорите бяха притеснени от пониженията при щатските индекси фючърси, което напомни за продължаващото безпокойство след сериозните загуби на световните пазари в последните няколко дни.\nПовечето анализатори смятат, че разпродажбите са приключили на този етап, което позволи волатилността да намалее малко, но вероятността от затягане на паричната политика по света си остава предизвикателство в дългосрочен план.\nИнвеститорите взеха пример от късния скок на Уолстрийт във вчерашната сесия, въпреки че мнозина от тях с безпокойство следяха фючърсите на S&P 500, които губят 0.3% в азиатската сесия.\nАзиатско-тихоокеанският индекс на MSCI за последно отчиташе ръст от 0.8%, след като в началото на сесията бележеше повишение от 2%.\nЯпонският Nikkei също отстъпи част от спечеленото, но въпреки това бележи ръст от 1.6% за деня. Китайският индекс на сините чипове падна с над 1%, докато южнокорейският KOSPI също бе на отрицателна територия.\n“Единствената изненада по отношение на волатилността в момента е, че тя не дойде по-рано. Обикновено, дори и при бичи пазар, инвеститорите трябва да очакват разпродажби от над 10% на някакъв етап,” казва Ричард Титърингтън от EM Asia Pacific Equities пред Reuters.\nВолатилността при държавните ценни книжа също бе сериозна. Лихвата по щатските 10-годишни облигации падна до 2.65%, преди нови разпродажби да вдигнат нивото й отново до 2.80%. Подобен рейндж се наблюдава много рядко.\nРезкият скок в лихвите по щатския дълг миналия петък предизвика първоначалния спад на Уолстрийт. Редица фондове бяха принудени да продават, което увеличи волатилността и доведе до още разпродажби.\nМного от тези фондове използват алгоритми, за да търгуват и бяха заели сходни позиции – дълги акции и скъсен индекс на волатилността. След това разпродажбите се развихриха в компютърните им системи по начин, който е почти извън обсега на човешката намеса.\nИндексът, който измерва волатилността при S&P 500, известен като VIX, отстъпи с близо 20 пункта вчера, но въпреки това запазва относително високото ниво от 29.98%.\n“Фондовете, които бяха скъсили VIX, бяха хванати натясно от скока на индекса на волатилността и трябваше да покриват късите си позиции,” казва Грег Маккена, старши анализатор в AxiTrader.\nПри валутите, инвеститорите намериха убежище при японската йена, докато по-рисковите валути, като австралийския и новозеландския долар, поевтиняха.\nЩатският долар изгуби 0.3% до 109.29 йени, но въпреки това се задържа над достигнатото във вторник дъно от 108.43 йени.\nЕврото поскъпна леко до 1.2390 долара, докато доларовият индекс записа леко понижение спрямо кошница от валути - до 89.647 пункта.\nЗлатото, което е считано за друг активи убежище, поскъпна с 0.3%, до 1 328.90 долара за тройунция, след като преди това докосна триседмично дъно при 1 319.96 долара.\nЦените на петрола също бележат ръст. Фючърсите на щатския лек суров петрол със срок на доставка през април поскъпнаха с 56 цента, до 63.96 долара.\nФючърсите на петрола от сорта брент добавиха 52 цента към цената си, до 67.38 долара за барел.


Защо участвате в този Форум? - Страница 3 - Форум за обратна връзка - Порталът към съзнателен живот\nЗащо участвате в този Форум?\nОт Добромир, Юни 3, 2007 в Форум за обратна връзка\nУчаствам, защото намирам сродни души... Комуникирам с интересни хора - рядко срещащи се в сегашното ни битие... Темите са интересни, голяма част - фундаментални...\nУча се, обогатявам се и надявам се да се развивам... А може и да съм полезен някому... И затова...\nБлагодаря на всички за което...\nДобавено Април 27, 2008\nАз не съм оттука и съм за малко. Не е за мене този форум. Твърде много думи за неща, които се усещат със сърцето. Говорят, говорят, респ. пишат....културно и учтиво и.....ръгат цитати от някакви учения........накрая въпросите си остават. Дори стават повече.\nТук съм, защото намерих хора, с които имаме сходни светоусещания, с които взаимно се обогатяваме и развиваме.И по този начин вървим напред.Заедно, но незагубили собствения си облик.Нещо, което е прекрасно!Участвам във форумите на Портала, защото темите са интересни, защото поставят и развиват фундаментални въпроси, касаещи миналото, настоящето и бъдещето на човечеството и на всеки от нас като индивид.\nmvm, това че въпросите стават повече трябва да те радва, защото точно те водят до развитие.А в това, че пишем "културно и учтиво" не виждам нищо лошо. Нима предпочиташ да бъдеш ругана?\nИ все пак, тук ти харесва... Така казва сърцето.\nАбсолютно си права mvm, най-същественото е невидимо за очите, не се "побира" в думи, а се усеща със сърцето. За това сме все още тук- и аз и ти. Както е казала и Латина- вслушваме се в нашите сърца.\nРедактирано Април 27, 2008 от Атлантида\nmvm, това че въпросите стават повече трябва да те радва, защото точно те водят до развитие.\nхехе, надявах се някой да каже това, браво, така е\nНо тук човек не може да се отпусне, да се побъзика, да се посмее, все трябва сериозно и задълбочено да мисли по фундаментални въпроси, дори не фундаментални, ами направо космични. Като се замисля, те ли са същността, или тя е някъде другаде? Става въпрос за цитираните тук учения.\nАз се чувствам като окована във вериги\nЗнам, знам, има и други форуми, не го казвайте\nНе ми е в природата да съм груба. Вкъщи водя борба единствено за спокойствие, мир и любов.\nВерно преди време един човек ми каза, че малко псувам, затова имам проблеми със здравето и, че това е начин да се освобождава човек от отрицателната енергия, но все си мисля, че не е добре да я стоварваме върху останалите.\nСлучва се, човещинка... То и аз се развиквам понякога: "Тихо, бе! Стига сте викали! Цял живот ли ще се карате за глупости?! Така ли ще си прекарваме живота, в караници?! ... Защо не помогна? Нямаш ли човещинка?!" ... ... ...\nКато хвана високата октава, дръж се!\nИзглеждат ме леко учудено, понеже обикновено имам глуповато-добродушно изражение и изтърпявам далеч по-големи изпълнения, изчакват да мине бурята и готово. Спокойствие, мир и любов, макар и за кратко... Деца /непослушни/, какво да правиш. То и ние сме такива все още, в много отношения.\nА аз съм точно за този форум; и в тоя смисъл съм оттука. Вярвам, че онова, което се усеща със сърцето, умее да се превръща в думи. Виждал съм форуми, където може би твърде много "усещат със сърцето", затова или няма думи там, или се явяват думите само на едно сърце.\nПонякога се има чувството, че въпросите остават, поради простата причина, че не се приемат "моите отговори" (усещанията на моето сърце).\nВиждал съм форуми, където може би твърде много "усещат със сърцето", затова или няма думи там, или се явяват думите само на едно сърце.\nО, не, не си ме разбрал правилно. Ама то как да ме разбереш, като съм го написала с малко думи Аз друго имах предвид, но .....не ми се обяснява повече\nЕх, ако знаех\nЗащото е интересен и Повече от стойностен. И защото може да науча нещо полезно.\nЗащото страшно ме нервира и като тръгна да го зарязвам, ме нервира още повече, така че от яд оставам.\nРедактирано Януари 3, 2009 от azbuki\nДобре дошла в " Храма на обречените" Подобна радост и в наща ( нашата) къща както се казва. Това май трябва да се отнесе към темата за зависимостите. За мен си е направо пристрастяване, за другите незнам.\nСлед като бая време просто четях, реших, че мога и аз да допренеса с нещичко и почнах да пиша\nНасочвам част от по-духовните хора, които срещам, към този форум. Той е полезен за тези, които искат да научат нещо ново за човешките отношения, духовните науки и др. Не ми допада изключително широкия му тематичен профил, ''злоупотребата'' понякога с цитати.\nХубаво е, че някои от форумците си организират срещи, на които се опознават и създават приятелства.\nОбразованието, което имам, и опитът, който съм натрупал, ми позволяват да пиша по много от темите във форума. Но всеки си има етап от развитието. Аз вече преминах периода на многото писане и говорене. Предпочитам да действам.\nЗатова, както някои може би са забелязали, пиша най-често тогава, когато има да се свърши нещо по-съществено /кампаниите за Цар Калоян, Арбанаси, великите българи/.\nНо всеки задоволява своите нужди. Както при храненето. Понякога дори и плодовете, колкото и полезни да са те, омръзват. И ти се иска да похапнеш... шоколад.\nДобавено Януари 6, 2009\nДоста съм мислил по този въпрос и към настоящият момент отговора за мен е еднозначен - участвам по задължение !\nВ смисъл, ...ако зависеше от личното ми мнение и преценка не бих написал и един ред,... което обаче не означава, че омаловажавам или отричам форумите като добра среда за общуване, дискусии и комуникация.\nСамо не разбрах - някой ти е сложил вилата на врата или ...?\nДобавено Януари 7, 2009 (edited)\nОтговора на въпроса ти може да се намери тук, в съчетание с това...\nВсе пак, ако тези неща не могат да помогнат, за да се изясни смисъла на това, което исках да кажа, ще се опитам да поясня отново...\nРедактирано Януари 7, 2009 от НиколаДамянов\nНикола,аз също не разбирам."Участвам по задължение" го свързвам с нежелание,не искане,но се прави защото някой друг го иска.По задължение не се благодари,нито се жертва.Мисля си,и двете се правят с любов-не абстрактната, а проявената с дела.Благодарноста и жертвата са прояви на обичащата душа,задължението е тегоба-според мен.Но "всеки е свободен да не приема другия".\n"Никола,аз също не разбирам."Участвам по задължение" го свързвам с нежелание,не искане,но се прави защото някой друг го иска..." Cveta5\nЗдравей Cveta5 !\nПисах, че отговора на въпросите до голяма степен могат да се намерят на горните две места,…които се надявам, че си отворила и прочела.\nОт първият цитата може да се вземе стремежа за съвършенство от гледна точка на ефективността, а от втория - стремежа да се изпълнява Божията воля.\nПоради несъвършенствата ми и поради прекомерното желание в мен да служа предано, всеотдайно и целенасочено, често ми се случва да страдам …Страдам, че не мога да използвам на 100% капацитета, който имам и да употребя на 100% възможностите, които ми се дават в изпълнение на Божията воля и за реализация на Божия плана тук на Земята.\nПодобно стоят нещата и със сайта… Казах, че сайта е добра среда за развитие, общуване, дискусии, но много ясно осъзнавам, че аз не се вписвам тук добре от гледна точка на полезност. Осъзнавам, че голяма част от енергията и времето, което отделям за да пиша тук е на 90% загуба.\nКакво имам предвид под „загуба”? – Примерно … да обмисля и напиша едно мнение на мен ми трябва не само вдъхновение, но и доста ясен мотив и цел. Почти никога не пиша просто за да кажа нещо… и в този ред на мисли понякога за едно мнение ми отиват от порядъка на часове, та дори и половин ден. Все пак това е голяма отговорност… Готови мнения нямам! А знаеш ли за колко време можем да изясним един въпрос или проблем при жива среща например? – понякога и минути са много! А представи си сега как едно такова трудоемко мое мнение е просто „заплескано” от мненията на един или няколко човека, които вместо да се прозяват днес са решили да си чешат езиците, използвайки за прикритие поредните си никнейми …Разбира се, тук не слагам на „кантара” някоя модераторска намеса, която на принципа „покрай сухото и суровото гори” ,…без да иска внася доста безредици в плановете, които има човек .\nС две думи, … как при отделяне на много труд и енергия, при гарантирани нищожни резултати, да изпитвам желание за писане ? Всичко това рефлектира върху егото ми и аз като един несъвършен индивид се бунтувам и страдам от незначителните и дребни неща, с които пълня понякога ежедневието си!\nНа този етап се намесва Божията воля, която е единственото нещо, което може да ме „задължи” и е очевидно, че не съвпада с човешката ми воля . Аз при такава ситуация правя каквото трябва (в случая пиша нищожни нещица) и спазвам правилата, въпреки личното ми мнение, че не виждам почти никакъв смисъл в това.\nРазбира се, че в мен винаги се таи надеждата, че рано или късно ще изпълня тази задача и ще започна някой по съществен проект, а безсмисленото ми писане и коментари тук ще спрат!\nВ интерес на истината това много често си го пожелавам и искрено се надявам, че ще се случи скоро …\nКакто беше казал един мой познат: Не замесвай тук Божията Воля. Господ не е толкова дребнав.\nНе съм чела горните писания, но това изказване ще го подкрепя с пълна сила като допълня, че Бог не е и тесногръд Поздрави!\nНапълно съм съгласна с тези думи на Никола. Понякога липсва разбиране и уважение към това, което е писал някой. Правим коментари без да прочетем внимателно дадения пост и без да сме го разбрали добре. Понякога и модераторите трием дълги и струващи много труд и време мнения. Но тук пишещите трябва да прочетат Правила за участие във форумите и тогава да решат дали да пишат по даден въпрос или не. Все пак винаги ми е било трудно да изтрия или преместя мнение, което е срувало доста труд на автора си. Колкото до спамаджиите - при тях такива угризения на съвестта нямам.\nОтносно Божията воля - там вече проблемът е друг и съм съгласна с azbuki.\nРедактирано Януари 11, 2009 от Ани\nНе могат да се изброят нещата, които съм научила и на които съм се научила в този форум....\nСега си мисля за едно много важно...\nВ началото на участието ми и аз усетих нещо като разочарование, ако някой "заплескваше" мненията, написани от мен също с много инвестирано време и размисъл... Но си спомних овреме съветите на Учителя и вместо да трупам недоволство внимателно помислих защо в мен се появява този дискомфорт. Светна ми - ами приемах написаното от мен прекалено насериозно и в душата ми покълваха семенца на някаква гордост и зависимост от духовността. Тук ще отбележа, че по принцип съм стеснителен човек и никак не обичам публични изяви, макар и да се справям с тях успешно - не обичам нищо от рода на похвалите и победите... Установих, че дискомфортът идваше от усещането, че моите мнения щяха помогнат на някого за нещо, ако не са "заплескани" или модерирани (и мен са ме модерирали и то съвсем справедливо... - за което благодаря). И след като стигнах до последния извод, получих виделина - не е моя работа какво на кого и как и кога ще помогне. Не е и моя работа да определям кое би попречило на мненията ми да стигнат до хората, които може би имат нужда от тях.... защото не мненията ми ще отидат при хората, а ако някой има нужда, неговата душата му ще го зваведе до мнението, което му е нужно и няма значение чие е то и къде се намира...\nТогава спрях да мисля изобщо дали и кой чете мненията ми и дори спрях да забелязвам кои мнения са отговори на мои, а кои на други мнения. И сега пиша това и знам, че щом го пусна, то вече си заживява своя живот и не е мое, а на този форум и на хората, които четат...\nСега вече не обръщам особено внимание и на ника на автора, когато чета някое мнение - за мен е важно написаното и урока, който получавам от него...\nАз пък не съм искала да ми останат мненията немодерирани, защото съм била убедена, че точно така формулирани те помагат. Изобщо не мога да знам на кого какво помага. Понякога казваме неща, може и по-остри да са, но това дава положителен ефект. Понякога е точно обратното. Другите и техните реакции не са контролируеми и само когато човек си постави това за цел, може да изпитва някакво разочарование от ефекта на думите си върху другите.\nНо съм се ядосвала когато ми редактират мненията, да. Но по съвсем друга причина. Под тях стои моето име. Те са написани от мен - такива, каквито са, вкл. с всичките си ръбове и несъвършенства. Но с името си аз съм поела отговорност за тях и с името си изразявам и свободата си да ги изкажа. Приемам те да бъдат изтрити, ако някой ги смята за неподходящи, но не и някой самозван автор (оставащ при това анонимен) да ги редактира. Това е манипулация.\nКогато един човек има тенденция да манипулира, среща друг човек, който има силна тенденция да го изрита малко по-силничко заради това. Колкото по-агресивна е реакцията, толкова по агресивен е бил опитът за манипулация. Естествени закони на баланс във Вселената. Нямат нищо общо с всеки един от нас взет поотделно.


Полицията разби "строителна бригада", изнудвала пенсионери | www.varnanews.net\nПолицията разби „строителна бригада“, изнудвала пенсионери\n05/12/2018 Георги Спасов\t0 коментара\nПолицията в Пазарджик задържа група от 7 мъже, тероризирала и изнудвала възрастни и самотни хора в десетки села на Пазарджишка и Пловдивска област.\nАрестуваните се представяли за строителна бригада и предлагали на възрастните хора почистване на улуци и ремонт на покривните конструкции срещу дребни суми. После искали по няколко хиляди лева. Заплашвали домакините да им дадат целите си спестявания, след което зарязвали покривите им недовършени и изчезвали с парите.\nСтава въпрос за група от 7 мъже на възраст между 26 и 37 години, които са от села от територията на Пазарджишка и Пловдивска област. Интересното е да се отбележи, че шестима от тях са криминално проявени за кражби и измами, обясни говорителят на ОДП на МВР-Пазарджик Мирослав Стоянов, цитиран от Нова телевизия.\nВикам им, че имам 2500, повече нямам. Тук на масата се наведоха пет души. Какво мога да направя. А не дадеш парите, ще се качим на покрива и ще ти чупим всички керемиди, разказа за тормоза Страхил Апостолов.\nМъжът обясни, че се страхува. /faktor.bg\n← Борис Джонсън се надява, че парламентът ще отхвърли проекта на правителството за Брекзит\nБългарин е убит в метростанция в Мадрид →\n18 на съд заради секс с малолетни българи във Франция\nЕксперт за убийството на Георги в Борисовата градина: Вече трябваше да са хванали извършителя!\nПрокуратурата ще протестира оправдаването на Христо Бисеров


ОФИСИТЕ В ОБНОВЕНАТА СГРАДА НА ПОЩАТА В НЕСЕБЪР ВЕЧЕ ОБСЛУЖВАТ СВОИТЕ КЛИЕНТИ | Актуални новини - община Несебър, новини от Региона сега\nОФИСИТЕ В ОБНОВЕНАТА СГРАДА НА ПОЩАТА В НЕСЕБЪР ВЕЧЕ ОБСЛУЖВАТ СВОИТЕ КЛИЕНТИ\nРеконструираната и осъвременена сграда на пощата в новия Несебър вече се превърна в център за социални услуги за гражданите. В нея се помещават както Управление „Социални грижи и услуги“ и функциониращото към него звено „Домашен социален патронаж“ при Община Несебър, така и филиалът на Дирекция „Социално подпомагане“ – Поморие. И двете служби са разположени на партерния етаж, така, че достъпът до техните помещения е максимално улеснен.\nНа по-горно ниво в обновената сграда се намират офисите на Общинско предприятие „Управление гори, селско и горско стопанство“.\nСъществуващата сграда на пощата бе конструктивно укрепена и към нея беше издигната четириетажна пристройка. Така се постигна разширение и модернизация на общинските офиси в нея, според всички съвременните изисквания. Сградата беше санирана и префасадирана, чрез което бяха достигнати нормите за енергийна ефективност. Бяха монтирани асансьори, което осигури достъпна среда за хора с увреждания и се подобриха условията на обслужване и труд в нея.\nОБЩИНА НЕСЕБЪР С ПОРЕДЕН ОДОБРЕН МЕЖДУНАРОДЕН ПРОЕКТ ПРОГРАМА ”ЧЕРНОМОРСКИ БАСЕЙН”\nПРОГРАМА РИБЕН ФЕСТИВАЛ „ЕСЕННИ ПАСАЖИ“ 2019


Декорация на детски кът\nРовейки се в интернет или списанията за интериорен дизайн, може да намерите безброй начини за декорация на детски кът. Повечето от нас приемат тази работа за едно не само предизвикателство, но и удоволствие, което може да споделите с детето.\nКогато избирате вид на декорацията, има няколко неща, които могат да превърнат задачата в удоволствие и да ви спестят много дребни проблеми. Детският кът трябва да е удобен и безопасен, вашето дете ще изкарва голяма част от времето си там – в игра, в четене и учене, в почивка и спане. В този ред на мисли, подборът на добро и безопасно обзавеждане и декоративни елементи е важна стъпка от цялостното обзавеждане и подредба на детската стая. При изборът си се съобразявайте и с предпочитанията на детето, тъй като то ще се наслаждава на детския си кът.\nДекорацията на стените е една от стъпките, които изискват повече внимание. Необходимо е да се изберат тапети, цветови палитри, картини или стикери за постигане на уникалност. Все пак не е добре да боядисате детския кът в бяло и готово. Ярките и наситени цветове са сред предпочитаните от децата. Ето защо вашия избор би могъл да бъде тъмно зелено, кафяво или шоколадово, както и всеки друг цвят, който детето би ви подсказало. Комбинирайте с любимите му анимационни герой, приказен замък от фантазиите му или дребни животинчета във вид на стикери за стена и ще се получи мечтан детски кът. Може да използвате и детски тапети налични на пазара. Обикновено децата харесват шарени тапети, за предпочитане с любимите им герой, ако това е възможно.\nКилимче за новия ви детски кът е опция, която може би трябва да обмислите, особено ако подът на детската стая е доста твърд. Килимчето за детската стая трябва да бъде меко и пухкаво, да доставя удоволствие на детето. Ако подът на стаята освен твърд е и хлъзгав, трябва да закупите килим с гумирана подложка или да закупите отделно подложката и да поставите килима върху нея.\nДекорацията на детски кът обикновено е незабравимо и забавно преживяване за цялото семейство. Импровизирайте. Възползвайте се от фантазиите на вашето дете, осланяйте се на въображението си. Използвайте и светлината в помощ за декорацията на стаята.\nТук може да видите няколко идеи за детски стикери\nМорски свят Пеперуди Цветя Анимационни герои\nMore in this category: « Детски стаи


Изпълнителният директор на Twitter: Биткойнът ще се превърне в единна световна валута - Technology.bg\nвторник, 25 януари 2022 г. 09:25\nHome/Технологии/Бизнес/Изпълнителният директор на Twitter: Биткойнът ще се превърне в единна световна валута\nКатя Димитрова 30.03.2018\tБизнес, Новини, Технологии 825 Views\nДжак Дорси, главен изпълнителен директор на Twitter и платежната компания Square, разкри силната си вяра в бъдещия потенциал на криптовалутите. В интервю за „Таймс“ популярният инвеститор каза, че криптокредитирането ще поеме доминиращото място в света на парите и до няколко години биткойнът ще се превърне в основна световна валута за всякакъв тип разплащания.\nПо думите на Дорси една такава зрелищна промяна може да се случи дори в рамките на 10 години. „В крайна сметка светът ще има една-единствена валута“, категоричен е той.\nПредприемачът признава, че този процес е бавен и скъп, но би бил облекчение за хората и бизнеса. „Потребителите имат все по-ясна визия за тези процеси и това ги улеснява. Има нови технологии, които усъвършенстват биткойна и го правят по-достъпен“, каза шефът на социалната мрежа.\nДжак Дорси, който персонално инвестира с цифрова валута, вярва, че криптопроектът ще бъде използван дори за прости неща – като купуването на сутрешното кафе.\nПрез ноември другата негова компания – Square – обяви, че дава възможност за покупки и продажби с биткойн чрез приложението Cash App.\nКогато за първи път влезе в употреба, биткойнът бе изтъкван като алтернатива на долара и дори на златото. Цифровата валута отбеляза див ход през последните месеци, достигайки цена от почти 20 000 долара, преди да се срине под 8000 долара миналия месец.\nМеждувременно Twitter забрани някои реклами, свързани с криптовалутата. По този начин се присъедини към решенията на Google и Facebook, в опит да се намалят измамите на сайта. Така социалната медийна компания забранява първоначалното предлагане на монети. Очаква се тази мярка да влезе в пълна сила до месец.\n„Ние сме ангажирани да гарантираме безопасността на Twitter общността. Ето защо добавихме нова политика за реклами, свързани с криптофинансите“, обявиха от там в изявление.\nВъпреки това, саморегулирането на гигантите в социалните медии вероятно няма да спре дотук. Освен рекламите, те ще имат трудната задача да се занимават с фалшивите новини за криптовалутите на собствените си платформи.\nЛюбопитен факт е, че в същия ден, в който бе въведена новата забрана на Twitter, цената на биткойна падна още до 7950 долара.\nCash App Square twitter биткойн Джак Дорси\t2018-03-30\nTags Cash App Square twitter биткойн Джак Дорси\nPrevious От 1 април ще имаме еднакъв достъп до цифрово съдържание във всяка страна от ЕС\nNext Учени откриха как да събират питейна вода от пустинен въздух


Ремонт и изграждане на покрив - Пазарджик. Марти Строй\nФирма Марти Строй предлага първокласни специализирани услуги по ремонт и изграждане на покриви в град Пазарджик и областта. Разполагаме с модерна и разнообразна техника, а също и с добре обучени служители, които имат дългогодишен опит в строителството. Имаме и стотици доволни клиенти, благодарение на които ние се разрастваме с всеки изминал ден. Да не забравяме, че доволният клиент е най-добрата реклама, която може да има една фирма.\nАко жилището Ви се намира в Пазарджик или неговите покрайнини, може да се свържете с Марти Строй. Ние ще Ви посетим и ще направим оферта за ремонта или построяването на Вашия покрив. За да сте спокойни за живота на Вашият дом, доверете се на Марти Строй.


Сирия и игрите на големите - Мнения | Факти.БГ\n7 Февруари, 2018 19:00 1 728 31\nНито една външна сила няма да си сложи главата в торбата заради Сирия. Затова и продължават нарушенията на международното право, пише Николас Бусе в коментара си за ФАЦ\nСамо мисълта, че в Сирия все още се извършват нападения с бойни отровни вещества, е достатъчно непоносима. И все пак е трудно е да даваме крайни оценки. В повечето случаи не се провежда независимо разследване на отделните инциденти. Освен това никой не е казал, че само режимът на Асад използва химически субстанции.\nНо пък политически нещата са пределно ясни: нито една външна сила няма да се ангажира насериозно, за да прекрати нарушенията на международното право. САЩ нямаха сили за това още при управлението на Обама, а сегашният президент Тръмп не успя действително да промени положението със своите въздушни удари от миналата година. Русия и Иран стоят твърдо на страната на Асад, арабите загубиха тази битка, турците преследват собствените си интереси, а европейците, както обикновено, гледат отстрани.\nХимическите атаки всъщност символизират ужасяващото положение, в което се намира Сирия от началото на гражданската война. Големите сили водят своите геостратегически игри на гърба на една малка страна, която бе прекалено слаба, за да разреши сама вътрешните си конфликти.\n1 19:14 07.02.18\nСирия я чакат още много мъки и накрая ще бъде разцепена на части\n2 19:15 07.02.18\nКолко е проста и гола швабата - циганин с руса коса.\n3 19:19 07.02.18\nСамо Турция е там от чиста човешка позиция..да спре хаоса,да спре насилието и да има мир\n4 19:47 07.02.18\nТи няма ли да млъкнеш бе бракма! Хаос и насилие, ти кога не лъжеш бе Манго?\n5 19:47 07.02.18\nТурците спират насилието с насилие??????Дебилите обратно в Анадола,че миришат на кочове!Ще им подарим по една овца за секс по пътя към Вожда Ердоган!:)Сирия умря,да се готви Турция!:):):)\n6 19:49 07.02.18\nТурция също ще я разцепят, както Югославия, и тогава ще започне пиесата Хачитурян" Танц с ритници, по умити ислямски главици?\n7 20:46 07.02.18\n8 20:47 07.02.18\nДо коментар #5 от "Христянин":\nДокато се разпадне Турция ,България ще се обезлюди...\n9 20:48 07.02.18\nАко разбият Турция ,турците ще се заселят в България..\n10 20:49 07.02.18\nКато приемеш третия пол ,жените ще артисат..а ние имаме право до четири...\n11 21:23 07.02.18\n12 21:24 07.02.18\nАз лично тебе ще ти наглася всичките полове!\n13 21:27 07.02.18\nЗа мен си точно 5 минути! после и махлата ще забравиш, и вярата! Куха е държавата, че не дойдат да те вземат, да те покажат по телевизията, боклук цигански!\n14 21:33 07.02.18\nБлагодаря т за хумора, продължавай така и ще те взема в сатиричния театър. Без майтап.\n15 21:43 07.02.18\n16 21:47 07.02.18\n17 23:22 07.02.18\nЩе се заселят но ще целуват кръста и ще си сменят имената. Теб може Христо да те кръстим.\n18 23:23 07.02.18\nИмаш си психологични проблеми..вземи хапчета...такава злоба не е нормална...не можеш да мразиш за самата омраза\n19 23:34 07.02.18\nБалканите и Близкия изток 500години живееха в мир и разбирателство ..а сега 10 години не могат да живеят в мир...ей го Сирия...едно село се бие с друго,един град с друг..една махала с друго\n20 23:35 07.02.18\n21 23:37 07.02.18\n22 23:43 07.02.18\n23 23:44 07.02.18\n24 23:45 07.02.18\n25 23:46 07.02.18\n26 23:49 07.02.18\n27 23:52 07.02.18\n28 00:50 08.02.18\nКакъв съм се родил не е важно,важното е такива като теб да осъзнаят че живеем в 21 век и исляма няма място при прогресивните хора. А като питаш кой какъв се е родил се запитай твоите пра пра дядовци и баби дали са се родили мюслита и кой и какво ги е накарало да станат такива. Ако успееш да си отговориш на този въпрос може и да осъзнаеш някой неща за себе си и да спреш турската пропаганда.\n29 09:49 08.02.18\nТурция е там за да избива кюрдите! Иначе кюрдите ще направят държава и тежко им на турците. Мислех те за по-умен!\n30 15:27 08.02.18\nВ Сирия нещата ще се успокоят,но горко на европалячовците които ще има да патят от нови по-мощни терористични атентати.В зоната на Шенген циркулират бойни единици на ислямистите от кол и въже и само чакат знак за да вгорчат живота на милиони мазни западно-евопейци.\n31 12:16 09.02.18\nДо коментар #28 от "Саръев":\nПрадядо ми е бил турчин и мюсюлманин... ..


Domino Designer - вече безплатен\nпетък, 16 Октомври 2009 11:04ч\nРешението за създаване на "custom" приложения - Lotus Domino Designer вече е безплатно. Това дава възможност на компаниите в още по-голяма степен да се възползват от възможностите на Lotus като платформа за съвместна работа. Domino Designer позволява на уеб разработчиците, студенти и бизнес анализатори бързо да се научат как да правят нови и да разширят съществуващи приложения за Notes and Domino.\nDomino Designer 8.5.1 и технологии като XPages, ще улеснят компаниите в разработването на нови Notes приложения. Като популярно средство за уеб разработка в Domino Designer 8.5.1, XPages позволява на ИТ професионалистите да създават Web 2.0 приложения и голямо разнообразие от "user experiences" в съществуващи приложения.\nDomino Designer помага на уеб разработчиците бързо и лесно да разработват и използват бизнес приложения, които могат да се достъпват в Lotus Domino приложения, от браузър на десктопа или от смартфон, както и директно от IBM Lotus Notes клиента. Това позволява на служителите да получават бизнес информация от Notes and Domino, без нуждата от допълнителен софтуер. Новите разработчици могат да се присъединят към Lotus Application общността - OpenNTF.org, отворена онлайн организация, фокусирана върху Lotus Notes and Domino. OpenNTF има повече от 64 000 членове и към нея се присъединяват 750 нови членове месечно, предлагайки богата и динамична база с достъпни и готови средства за продуктивност.\nIBM Lotus Domino Designer софтуерът е базиран на отворена Eclipse платформа. Разработчиците получават готов набор от средства за подпомагане на всякакви стратегии за разработване на приложения. Разработчиците, които досега не са работили с Lotus Notes and Domino, могат да се насладят на познатия интерфейс на Eclipse Integrated Development Environment (IDE).\nЕтикети: уеб , Web 2.0 , Lotus , Domino Designer


Супертънък небостъргач в Ню Йорк променя визията на града\n17 юни 2017 | 12:22 10828\nМосковското студио Меганом представи първия си проект в САЩ - тънък, 305-метров жилищен небостъргач. Основана през 1998 г., базираната в Москва архитектурна фирма за градско проектиране е водена от Юри Григоян, Илия Кулешов, Елена Угловская и Артьом Старобоски.\nКулата, наречена 262 Fifth Avenue, се строи в квартал Номад, близо до Медисън Скуеър Парк. Според екипа тя ще бъде различна от всичко останало, построено в Ню Йорк.\n"Пример за прогресивно напредничаво мислене и съвременен дизайн, той ще включва няколко новаторски - от гледна точка на дизайна и екологичната устойчивост, идеи", обещават от екипа.\nЗаради строителството на небостъргача на Меганом са разрушени две неизползваеми сгради, а 12-етажна варовикова сграда ще бъде интегрирана в основата му.\n"Меганом е на практика неизвестен на Запад, но ще направи един от най-големите и сложни проекти в Русия", каза екипът.\nЗа проекта "Манхатън" студиото планира тясна кула, обвита в алуминий и стъкло. Източната фасада ще включва прозорци с големи и перфорирани отвори. На север и юг прозорците от пода до тавана ще предлагат на обитателите изглед към града.\nКулата ще бъде покрита с корона, която ще служи като зона за наблюдение - палуба.\nФормата на небостъргача е вдъхновена от уникалната структурна система, която разделя функционалното ядро на сградата от нейните жилищни пространства, създавайки просторни, безпрепятствени, без колони и персонализирани жилищни етажи, коментират от екипа.\nПроектът е подкрепен от Five Points Development - ново, базирано в САЩ предприятие, водено от израелския предприемач Борис Кузинез. Компанията за недвижими имоти е работила с Меганом по редица проекти, включително централния пазар Tsvetnoy в Москва.\nПолша строи най-високия си небостъргач


Игра на геометрия\nЛаконична визия с богатство на идеите и сложен диалог между плоскости, обеми и детайли\nинтериор арх. Миглена Бояджиева,\nснимки Мисирков и Богданов,\nИнтериорите на арх. Миглена Бояждиева веднага се разпознават: изчистена естетика, перфектен детайл, игра с обеми и графични линии, ритмични повторения на елементи, изявени шлицове на осветлението...\nВъпреки своята лаконична визия, това малко жилище на 70 квадрата е наситено с интересни и функционално мотивирани решения. Без никаква декоративност то създава впечатление за богатство на идеите със сложния диалог между отделните плоскости, обеми и детайли.\nГолямото предизвикателство в интериора е неправилната геометрия на помещенията. Този проблем е овладян с композицията на зоните, като пространството е организирано с графичната линия на барисола в дневната. Изборът на мебелировка с неправилна геометрия съответства на архитектурния обем. Свойствата на огледалото са с основна роля в интериора - използвани са множество отразяващи повърхности, които разширяват визуално пространството и създават илюзии и повторения. Огледални интериорни решения: П-образни плотове, които вървят по стените и тавана, обединяват концептуално трите зони в дневната – кухня, трапезария и меко сядане.\nНастилката навсякъде е еднаква, за да се подсили усещането за цялост. Скрити практични шкафове и гардероби са функционално и естетично решение и още една техника за обобщаване на обемите. Основното осветление е вградено в окачен таван от едва 4 см, а локалното е с акцентни тела, които допълват играта на геометрия със своята „геометрична” светлина.\nЦветовото решение е ефектно – нюансите на бяло са допълнени със силни акценти в два тона на оранжево и синьо.\nОбщото впечатление е за добре обмислена, съдържателна концепция, изчистена от излишни елементи и изпълнена прецизно.\nЦелият материал в брой декември 2012


Свят | Около 100 хиляди души са загинали в Ирак от началото на инвазията - Dnevnik.bg\n12:27, 29 окт 04 , 260\nИзследване, публикувано в медицинското списание the Lancet, показва, че рискът от насилствена смърт в Ирак е с 58 пъти по-висок от началото на американската инвазия.\nВ резултат на бомбардировките на коалиционните сили и "климата на насилие" в Ирак се е стигнало до смъртта на 100 хиляди души, сочи проучването.\nУчените признават, че докладът им се базира на малка извадка - под 1000 семейства, но те смятат, че тя е достатъчно убедителна.\nИзследователите от Johns Hopkins Bloomberg School of Public Health в Балтимор събират данни за раждаемостта и смъртността от началото на януари 2002 г. в 30 домакинства от различни части на Ирак. Те смятат, че относителният риск от смърт е бил един и половина пъти по-висок за иракските граждани след инвазията през 2003 г., отколкото предишните 15 месеца.\nДанните за Фалуджа сочат, че там тази опасност е два и половина пъти по-висока, вследствие на повтарящите се остри сблъсъци.\nГенералният извод в изследването е, че преди навлизането на войските на коалицията повечето хора са умирали от инфаркт, инсулт или хронични болести, докато след 2003 г. насилието е основна причина за смъртта след иракчаните. Най-много случайно пострадали от бомбардировки са жени и деца.\nВодещият проучването Д-р Лес Робертс прави заключението, че в рамките на разумното е да се приеме, че около 100 хиляди души над нормалното са загинали от началото на 2003 година.\nВ хода на проучването са се включили много неправителствени организации в Ирак и местни лекари. В доклада се посочва също, че официални цифри за убитите няма. Все пак се споменава, че по някои данни, събирани от самите иракчани, след навлизането на коалиционните сили в страната, са загинали от 10 до 30 хиляди човека.\nСъщевременно от Пентагона до момента съобщават, че в Ирак са загинали 848 американски военни, още 259 са станали жертва на инциденти, извън бойните действия.


22:00 - 23:00 - KMN = deep dub ambience\nKMN грижливо събира стойностна колекция от дъбтек и амбиент винили вече повече от четири години. в щайгата пази нечувани издания на ъндърграунд лейбъли от цяла европа и света. технократ по душа, навярно един от най-спокойните и благи хора, които ще срещнете някога.\n23:00 - 00:00 - Kliment = peaceful techscapes\nКлимент има дългогодишен опит в представянето на авторска музика в най-разнообразни електронни стилове. На 30-и март ще се опита да съчетае дъб разработките си с дълбоките тек звуци от основния си прогресив лайв.\n00:00 - LA:TE - EXo b2b Cinnamint = ...techdub meditation\nЕХо - меломан и това личи от ранния му (вече над 15г) интерес към дъб, техно, трипхоп, дръм енд бейс, а в последствие и дъбстеп. Представя музикално разнообразие, което се простира от дълбините на текдъб до абстрактните форми на дръмстеп и аутономик.\nCinnamint изследва звуковото пространство между ембиънт, idm и дълбоките измерения на техното. Представя собствени разработки и съвместни проекти наживо, както и музикалните си предпочитания под формата на диджей сет.\n30-и март, сряда в Mixtape 5\nвход: 4лв преди 23:00, 5лв след 23:00


ЗАРАДИ ПАНДЕМИЯТА! ЮЗУ отлага конкурсите за прием на докторанти, семестриалните изпити се провеждат в електронни платформи - ТопПреса\nЗАРАДИ ПАНДЕМИЯТА! ЮЗУ отлага конкурсите за прием на докторанти, семестриалните изпити се провеждат в електронни платформи\nКонкурсните изпити за прием на докторанти в Югозападен университет „Н. Рилски“ се отлагат за след Нова година. Това се налага заради пандемичната обстановка и предприетите противоепидемични мерки за ограничаването на Covid-19, съобщиха от вуза.\nЗа настоящата академична 2020/2021 г. ЮЗУ обяви прием на общо 108 докторати по държавна поръчка. От тях 85-има са за редовна форма на обучение и 23-ма в задочна. Най-много бройки – 5, са отпуснати за докторанти по „Педагогическа и възрастова психология”, 4 по „Кинознание, киноизкуство и телевизия” и също 5 в професионално направление „Социология, антропология и науки за земята”. В областта на социалните, стопанските и правни науки места са общо 33, в педагогическите науки – 25, в хуманитарните науки – 14, в природни науки, математика, информатика – 4, в технически науки – 6, здравеопазване и спорт – 3…\nСъс заповед на ректора на ЮЗУ проф. д-р Борислав Юруков конкурсните изпити се отлагат за месец януари, като кандидатите трябва да бъдат уведомени своевременно за новия график на провеждане на конкурсите.\nКакто е известно, в момента студентите учат онлайн, основно чрез платформата „Блекборд“. С цел ограничаване на опасността от разпространение на Covid-19 обявените семестриални изпити до 23.12.2020 са чрез електронни платформи по определените от факултетите графици.\nСъщо така според заповедта на ректора заседанията на колективните органи за управление се провеждат в електронна среда, като се осигури пряко и виртуално участие при спазване изискванията за кворум и лично гласуване, или да приемат решения неприсъствено. За проведеното заседание се изготвя протокол. Във връзка с това представители на академичната общност коментираха, че това основно се отнася за заседанията на катедрени и факултетни съвети. С оглед на обстановката се очаква общото събрание на университета, което обикновено се провежда в аулата в последните дни преди Коледа, също да бъде отложено.\nдокторантиелектронни платформиконкурситепандемиятасеместриалните изпитиюзу\nСрам и резил! „Стожерът на правдата в Г.Делчев“ бизнес дамамата Ана Желязкова заловена да краде от държавата!? Обявават я за национално издирване?\nДвама съветници от ОБС – Благоевград си отиват заради детински грешки удостоверени от КПКОНПИ!\nФОТОФАКТ : НЛО над Благоевград?! Автентична снимка само в Топ Преса


25-06-2016 09:02 | Яна Касова\nМного шум за нищо. Разследване и доклади за невъзприемлива допинг система в Русия, наказание и изключване на руската федерация по лека атлетика от международната, следователно отстраняване на руските атлети от международни състезания. От ноември до юни спортистите чакаха решение дали ще участват на Олимпийски игри. Пропуснаха турнири през зимата, световно първенство в зала, нов тур от комерсиални надпревари на открито, предстои еврошампионат, а до Рио има по-малко от два месеца.\nИ всичко това за какво? За да може ИААФ да покаже, че се бори с допинга, да покаже Светованата антидопингова агенция (УАДА), че е вездесъща, да покаже светът, че може да притиска Путин?\nИ всички срещи на високо равнище, наказания, дебати излиза, че са били просто празни приказки. Напълно безмислени. Ако просто бяха наказали нарушителите на допинг правилата по действащите закони на спорта, всички тези безумни действия щяха да бъдат избеганти. Защото накрая всички атлети от Русия ще бъдат допуснати до Рио, ако минат през допинг тестове на независими лаборатории. Е, не се проверяват руснаците ли? Проверяват се, а в последните осем месеца още по-сериозно (като една от препоръките на ИААФ за премахване на забраната).\nИ всъщност много шум и големи последици за невинните атлети. Защото накрая пак се прилагат правилата на УАДА, важащи за всички спортисти. А осем месеца руските атлети бяха отритнати, бяха лишени от възможността да печелят пари, да тренират нормално, да прилагат адекватна методика в подготовката си (имайки предвид, че спортната форма се развива със състезания).\nТова беше поредната бомба, която не избухна, а задуши невинните. Като с мелдония – пълен провал за институциите, но с големи последствия за спортистите.\nЗадкулисните игри в спорта все повече се разплитат и за обикновения зрител. И съвсем скоро този бизнес може да се окаже поредния спукан балон в световния бизнес.\nТагове: Русия, Допинг, ОИ 2016, УАДА, ИААФ


Свински или телешки кюфтета с гарнитура, плюс предястие по избор (разграбена оферта, 14.07.2021) | Grabo.bg София\nНай-вкусното кюфте в София! Свински или телешки кюфтета с гарнитура, плюс предястие по избор, от Q-Ftetaria bar & dinner\nАко сте любител на сочната скара, не бива да пропускате да опитате едни от най-вкусните кюфтета в столицата! Модерният Q-Ftetaria bar & dinner ви очаква с чаровно поднесени апетитни порции, комбинирани със специални тапаси!\nПорция "Софийски стандарт" (420гр), плюс предястие по избор (150гр)\t 13.90 лв Разграбено\nПорция "Телешки кюфтета" (420гр), плюс предястие по избор (150гр)\t 15.90 лв Разграбено\n• 2 кюфтета от свинска кайма, лук и магданоз;\n• 2 кюфтета от телешка кайма, лук и чушка;\nПредястието е по избор\nКисело мляко, патладжан, печен лешник, чесън и магданоз върху намазан с песто печен хляб.\nЕдро смляна лютеница с яйце и сирене върху намазан с песто препечен хляб.\nВалидност на ваучера: от 14 Юли 2021г до 12 Юни 2022г.\nПри желание за запазване на маса, можете да направите резервация на: 088 42* **** (скрит).\nОсигурено от Q-Ftetaria bar & dinner\nСгушени зад площад Гарибалди, надничащи към Терминал 1, домът на Q-Ftetaria bar & dinner се намира на ул. Ангел Кънчев 1, на втория етаж. Стилът им е шантав, протировечиво чаровен и изненадващ, кухнята - също! Високи тавани, широки пространства, леко американски стил, примесен с модерен градски софийски дух, красива лаунч музика, красивата ни лятна градина, отворена тераса и разнообразна кухня.\nНагорещили са BBQ-то и са сложили едни от най-вкусните ни Q-Fteta - Софийски стандарт и Телешки Q-fteta, които може да се комбинират с техните тапаси Баба Гануш и Дедо Мануш. Q-Ftetata пристигат с гарнитура от вкусни пържени картофки, микс салати и лютеница. Избери кюфтета и комбинирай с тапас от специалното им предложение.\nОчакват ви в Q-Ftetaria bar & dinner всеки ден от обяд до полунощ.\nq-ftetaria.bg Facebook Instagram\nОфертата е осигурена от ДЗЕН 1 ЕООД, ЕИК: BG204357037 (Q-Ftetaria bar & dinner).\nПорция "Софийски стандарт" (420гр), плюс предястие по избор (150гр)\nПорция "Телешки кюфтета" (420гр), плюс предястие по избор (150гр)\n4.2 · 8 ревюта\nСофия, Център, ул. Ангел Кънчев 1, ет. 2 088 42* **** (скрит) q-ftetaria.bg Понеделник - Неделя: 12:00 - 24:00ч\nМястото изглежда Art и е приятно. Разядката ми хареса, но порцията свински кюфтета, не.\nИнтересен ретро интериор и много вкусни кюфтета.


Новият горещ залог на Wall Street - спортните залагания - Bet in Bulgaria\nТурнирът по баскетбол на NCAA, известен още като „Мартенска Лудост“, е нирвана за залагащите на спортни събития. Но „мартенската лудост“ започна и да обхваща Wall Street, чийто индекс S&P 500 става обект на инвеститорски залози, според които легалните спортни залагания са засилваща се тенденция, която скоро няма да отшуми, предава CNN Business.\nКазино компаниите Penn National Gaming, която имат голям дял в Bartsool Sports на Дейв Портной, и Caesars Entertainment, която е в процес на придобиване на базирания във Великобритания гигант за спортни залагания William Hill, си осигуриха членство в S&P 500 в понеделник. Те се присъединяват към конкурентите си в реферетния индекс, сред които MGM Resorts, Wynn Resorts и Las Vegas Sands, която скоро ще бъде прекръстена само на Sands, пише bloombergtv.\nВ знак на това как се променя американската икономика, една от компаниите, които напуснаха S&P 500, за да освободят място за казино гигантите, е някога могъщият Xerox.\nЛас Вегас – подобно на останалата част от Съединените щати – беше засегнат от смущенията в сектора на пътуванията през последната година в резултат на пандемията. Но много казино компании стартираха свои онлайн спортни букмейкъри след решение на Върховния съд през 2018 г., което позволява на щатите да легализират спортни залагания.\nПовече от 24 щата (плюс окръг Колумбия) са легализирали спортните залагания. Това е една от причините, поради които казино акциите удариха джакпота през последната година въпреки факта, че масите за рулетка, блекджек и крапс (игра със зарчета) останаха относително празни.\nТрейдърите залагат на мащабно възстановяване на мобилността вследствие на постепенно отваряне на повече щати и градове, но и на продължаващо силно търсене от страна на спортните фенове, които залагат чрез телефоните си с помощта на приложения като Barstool Sportsbook & Casino.\nАкциите на Penn National, която в допълнение към нейния дял от 36% в Bartsool притежава близо 50 казина и хиподруми в Луизиана, Мисисипи, Мисури, Невада и няколко други щати, поскъпнаха с над 1300% само през последната година.\nСтойността на книжата на Caesars се изстреля с близо 1000% от средата на март 2020 г. Останалите големи казино компании също са големи победители, като цената на акциите на MGM и Wynn се удвои през последните 12 месеца.\nКонкретно за MGM тя ускори своите спортни хазартни операции през последните няколко месеца. Компанията управлява онлайн букмейкъра BetMGM и също така има голям съюзник в лицето на Бари Дилър. IAC на медийния и търговски магнат придоби дял на стойност от 1 млрд. долара в MGM миналата година.\nИнвеститорите също се стичат към компаниите за онлайн спортни залагания, които процъфтяват през последната година, докато хазарните ентусиасти залагат легално на американски футбол, баскетбол, бейзбол и други професионални и колежански спортове.\nКнижата на DraftKings поскъпват с повече от 300% от старта на тяхното предлагане през април миналата година в резултат на сливане със SPAC. Базираната в Обединеното кралство Flutter Entertainment, която е собственик на най-големия конкурент на DraftKings FanDuel, отчете ръст на акциите си от около 200%.\nПазарният сегмент за спортни залагания става все по-пренаселен, но изглежда, че има повече от достатъчно търсене, което да поддържа многобройните пазарни играчи. Инвестиционната компания Morningstar заяви в свой доклад миналата есен, че размерът на легалните спортни залагания ще достигне 81 милиарда долара до 2024 година.


Противоречията в американската администрация относно балканската политика, Позицията на Жозеп Борел за отношенията към Русия и вероятната турска военна операция в Североизточна Сирия са сред темите на руския печат.\nБрюксел. Жозеп Борел, бивш външен министър на Испания и бъдещ върховен представител на ЕС по външните работи и политиката на сигурност, бе изслушан в Европейския парламент в понеделник. В продължение на три часа той отговаря на въпроси на депутатите относно външната политика на ЕС. От неговото основно обръщение става ясно, че той не вижда нищо добро в настоящата политика на Москва, но въпреки това счита диалогът с нея за необходим - или, във всеки случай, принудителен, пише руският вестник “Коммерсантъ“.\n"Ако ми гласувате доверие, това ще ми позволи да премина от думи към дела", каза той в края на речта си, преминавайки от английски на френски. Очевидно обаче няма да има проблеми с назначаването на ръководител на външната политика на ЕС.\nПриоритетите на външната политика на ЕС Жозеп Борел изброи в първите минути на речта си: изграждане на диалог с балканските страни (и той е готов да направи първото си посещение в Косово), „подкрепа на демокрацията и териториалната цялост на Украйна“, отношения с Африка, Азия и Латинска Америка, а също и със САЩ, с които отношенията са трудни, но въпреки това те са съюзници. Русия не беше сред приоритетите - както не беше, формално и в списъка на основните заплахи. Въпреки това бившият министър заяви: „Светът се промени коренно: търговските войни, изменението на климата, бежанската криза… Светът, основан на правила се сблъсква с политиката на силата, която е нечестна, непредсказуема и потенциално конфликтна.“ При тези условия, някои партньори се отказват от правилата на играта, други следват само това, което е удобно за тях. Още в първата част на речта, когато бившият дипломат внимателно подбираше думите си, беше ясно кой има предвид, без да назовава страните, използващи „политиката на силата“: „Какво означава политиката на силата? Това означава, че международното право се подкопава, има по-малко споразумения и повече налагане на вето в света, а териториалната цялост на суверенните държави се нарушава, както показва войната в Украйна.“\nТогава френският депутат Тиери Мариани отново припомни скандала с Борел. През пролетта, в интервю за вестник El Periodico, Борел отбеляза: „Нашият съюзник (САЩ. -„ Коммерсантъ “) ни обръща гръб. Старият ни враг, Русия, отново казва: „Аз съм тук“. И отново представлява заплаха“. След това испанският посланик Фернандо Валдеррама Пареху беше извикан в руското външно министерство. И тогава президентът на Руската федерация Владимир Путин коментира скандала, като внушава, че Жозеп Борел иска да се появи не като външен министър, а като "основна политическа фигура на нашето време". След това испанецът в ново интервю за същия вестник заяви, че в Руската федерация са го разбрали погрешно.\nМариани се опита да изясни въпроса с бившия министър: „Значи, според вас, кой е най-страшният враг за Европейския съюз, тероризмът или Русия?“ В отговор той увери, че „никога не е наричал Русия враг на Испания“ и нарече тези заплахи несравними. Въпреки това, той не отрече и факта на руската заплаха. "Какво правят испанските танкове в Естония и Латвия? Отидохме да пием кафе ли? Или сме там, защото съществува заплаха, с която се сблъсква Алианса? Разбира се, съществува заплаха," отговори Борел\nКандидатът за ръководител на европейската дипломация се изказа в подкрепа на поддържането на санкции срещу Русия.\n„Необходимо е европейците единодушно да запазят санкциите, наложени след анексията на Крим и нарушаването на териториалната цялост на Украйна, каза той.„ Докато Русия не промени поведението си, тези санкции трябва да останат в сила. И се надявам Европейският съвет да остане единодушен в това отношение."\nБорел припомни и друг проблем, който постоянно се повдига в Брюксел - хибридните заплахи и дезинформационна кампания, т.е. това, за което най-често обвиняват Русия. „Ясно е и всички знаят, че на територията на Руската федерация се провеждат кампании за дезинформация, които се изпълняват от сървъри на руска територия. Не казвам, че това е правителството на Руската федерация. Но всичко това е сериозен опит да се подкопае демократичното здраве на нашите страни “, каза той.\nСпоред него в отношенията с Русия трябва да се спазват пет принципа - Брюксел одобри списъка си още през 2016 г. Освен това енергийната сигурност на ЕС зависи от Русия.\nМеждувременно от коментарите му в отговор на въпроси на депутатите могат да се направят два извода. Първо, украинският фактор остава ключът към диалога между Москва и ЕС. „Мисля, че най-добрият начин да се противопоставите на руския експансионизъм или руската заплаха, ако желаете, е да се помогне на Украйна и да се укрепи Украйна, нейната стабилност и способност да се измъкне от настоящото положение и да се превърне в просперираща и демократична страна“, заяви Борел.\nИ второ, диалогът с Русия се възприема от бившия външен министър на Испания като необходима мярка. Той припомни „голямата политика на палката“, провеждана от американския президент Теодор Рузвелт по отношение на страните от Латинска Америка в началото на 20 век. В свободен преразказ от Борел , изказването на президента Рузвелт („Говорете меко, но дръжте голяма бухалка в ръцете си и ще стигнете далеч“) звучи така: „Говориш тихо, когато имаш голяма бухалка. Ако нямате голяма бухалка, по-добре да говорите силно. " "ЕС няма голяма бухалка", призна той. "Ние не сме военен съюз. Трябва да сме строги по отношение на Русия, но в същото време да разбираме, че това е страна, с която трябва да си имаме работа. Не всичко се решава със санкции."


Зарядно устройство Hama 183230 - HAMA-183230 HAMA-183230 - на топ цена — Ardes.bg\n> Зарядно устройство Hama 183230\nЗарядно устройство Hama 183230 - HAMA-183230\nПроизводител: Hama; Код на продукта: HAMA-183230\nApple iPhone 13, Midnight\n769 лв 699.00лв\nPZX C800E, бял\nПубликуваните цени и наличностите по магазини се обновяват няколко пъти на ден. Възможно е да има разлика между цените в магазините и сайта. Възможно е несъответствие с цените в магазините. Всички посочени цени са за покупки онлайн. Въпреки усилията ни да предоставим пълна и точна информация за Hama 183230, е възможно да сме допуснали грешка. Изображенията на продукта са примерни и може да имат разлики с действителния продукт. Ако забележите такава, моля ПИШЕТЕ НИ на адрес officear@ardes.bg.


My girl чаша за кафе 972137AE, на ТОП Цена — Sim.bg\nТова е качествен продукт с продуктов номер 972137AE произведен от фирма Lancaster. Марката Lancaster се е доказала с времето като изключително качествена и креативна. Може да откриете My girl чаша за кафе 972137AE листнат в категория Чай и кафе, на цена 10.90лв. На онлайн магазина ни в този раздел Подаръци и Сувенири, АРАНЖИРАНЕ НА МАСА, Чай и кафе ще откриете разнообразие от продукти на цени за всеки вкус, започващи от 1.49лв до 49.90лв. Голяма част от продуктите - Чай и кафе са специално изработени за конкретния мобилен телефон или таблет.\nПродукта My girl чаша за кафе 972137AE е добавен в сайта на 08 Ноември 2015


Кои професии ни правят по-лоши | Любопитно\nНякои професии определено носят повече стрес и тревоги от други и това винаги се отразява на характера и поведението ни. Вижте кои професии ни правят по-лоши и негативни.\nТази професия стана модерна в последните няколко години, защото ти дава шанс да работиш за себе си, да нямаш фиксирано работно време и шеф. Но негативните й последици са доста. Обикновено ако се практикува от дома може да доведе човек до депресия и меланхолия. Често проектите с които се наемат фрииленсърите са толкова многобройни,че времето им е почти запълнено а в други случаи даден агажимент е прекалено краткосрочен и без никакъв договор, което води до несигурност.\nСред останалите напрегнати професии са лекар, адвокат, военен, журналист, учил и рекламист.\nДоста хора са на мнение,че рекламните агенти са весели и безгрижни и работата е приятна заради комуникацията с клиенти, но истината е малко по-различна. Тази професия изисква борба срещу конкуренцията, безкрайни нощи в офиса, неуморно търсене на сътрудници и клиенти и постоянна динамика. Психически слабите хора трудно издържат.